CELEX: 
Language: hu
Date: 2020-07-17 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/1011 európai parlamenti és tanácsi rendeletnek az uniós éghajlatváltozási referenciamutatókra és a Párizsi Megállapodáshoz igazodó uniós referenciamutatókra vonatkozó minimumszabályok tekintetében történő kiegészítéséről

EURÓPAI
                           BIZOTTSÁG
                                                   Brüsszel, 2020.7.17.
                                                   C(2020) 4757 final
       A BIZOTTSÁG (EU) .../... FELHATALMAZÁSON ALAPULÓ RENDELETE
                                       (2020.7.17.)
   az (EU) 2016/1011 európai parlamenti és tanácsi rendeletnek az uniós éghajlatváltozási
   referenciamutatókra és a Párizsi Megállapodáshoz igazodó uniós referenciamutatókra
             vonatkozó minimumszabályok tekintetében történő kiegészítéséről
HU                                                                                        HU
 ---pagebreak---                                                 INDOKOLÁS
   1.        A FELHATALMAZÁSON ALAPULÓ JOGI AKTUS HÁTTERE
   1.1.      Általános háttér
   Az Európai Unió 2015-ben aláírta a Párizsi Megállapodást. A Párizsi Megállapodás azt a célt
   tűzi ki, hogy határozottabb választ adjon az éghajlatváltozásra egyebek mellett úgy, hogy a
   tőkebefektetések forgalma igazodjon az üvegházhatásúgáz-kibocsátások csökkentésére és az
   éghajlatváltozás hatásaival szemben reziliens fejlesztésre irányuló célokhoz.
   Az európai zöld megállapodásról szóló közlemény megerősíti, hogy hosszú távú jelzésekre
   van szükség ahhoz, hogy a közvetlen pénzügyi és tőkeáramlásokat a zöld beruházások felé
   tereljék, és elkerüljék a meg nem térülő eszközöket. Ez a felhatalmazáson alapuló jogi aktus
   hozzá fog járulni ehhez a konkrét célkitűzéshez. Emellett nyomon követi a 2018 márciusában
   közzétett, „A fenntartható növekedés finanszírozása” című korábbi cselekvési tervet, amely
   egy ambiciózus és átfogó fenntartható finanszírozási stratégiát indított el azzal a célkitűzéssel,
   hogy a fenntartható és inkluzív növekedés elérése érdekében átirányítsa a tőkeáramlásokat a
   fenntartható befektetések felé.
   Tágabb értelemben az európai zöld megállapodás az Európai Unió válasza azokra az éghajlati
   és környezeti kihívásokra, amelyek megoldása a mai nemzedék meghatározó feladata. Új
   növekedési stratégiaként az EU-t olyan igazságos és virágzó társadalommá kívánja alakítani,
   amely modern, erőforrás-hatékony és versenyképes gazdasággal rendelkezik, ahol 2050-re
   megszűnik a nettó üvegházhatásúgáz-kibocsátás, ahol biztosított a környezet és a polgárok
   egészségének védelme, és ahol a gazdaság növekedése nem erőforrásfüggő. Mivel a következő
   évtizedben a vállalatoknak és a háztartásoknak kell biztosítaniuk a fenntartható beruházások
   zömét, alapvető fontosságú, hogy egyértelmű és hosszú távú jelzések kerüljenek bevezetésre,
   amelyek a fenntartható beruházások felé terelik a befektetőket.
   Az (EU) 2016/1011 európai parlamenti és tanácsi rendelet1 (a továbbiakban: a
   referenciamutatókról szóló rendelet) a referenciamutatók pontosságának és integritásának
   biztosítása céljából létrehozza a pénzügyi eszközökben, pénzügyi ügyletekben vagy
   befektetési alapokban hivatkozott referenciamutatók európai uniós egységes keretét. A
   rendelet ezáltal egyrészt hozzájárul a belső piac működéséhez, másrészt megteremti a
   fogyasztók és a befektetők magas szintű védelmét.
   A Bizottság 2018. május 24-én „A fenntartható növekedés finanszírozása” című cselekvési
   tervvel összhangban közzétette a referenciamutatókról szóló rendelet módosítására irányuló
   javaslatát azzal a céllal, hogy standardok kidolgozását kezdeményezze az Európai Unióban a
   karbonszegénységi referenciamutatók módszertanára vonatkozóan.
   Az (EU) 2019/2089 európai parlamenti és tanácsi rendelet2 bevezeti a referenciamutatók új
   kategóriáját, az úgynevezett uniós éghajlati referenciamutatókat (az uniós éghajlatváltozási
   referenciamutatókat és a Párizsi Megállapodáshoz igazodó uniós referenciamutatókat),
   valamint a fenntarthatósággal kapcsolatos közzétételeket valamennyi referenciamutató
   tekintetében.
   1
           Az Európai Parlament és a Tanács (EU) 2016/1011 rendelete (2016. június 8.) a pénzügyi eszközökben
           és pénzügyi ügyletekben referenciamutatóként használt vagy a befektetési alapok teljesítményének
           méréséhez használt indexekről valamint a 2008/48/EK és a 2014/17/EU irányelv, továbbá az
           596/2014/EU rendelet módosításáról (HL L 171., 2016.6.29., 1. o.).
   2
           Az Európai Parlament és a Tanács (EU) 2019/2089 rendelete (2019. november 27.) az (EU) 2016/1011
           rendeletnek az uniós éghajlatváltozási referenciamutatók, a Párizsi Megállapodáshoz igazodó uniós
           referenciamutatók és a referenciamutatókra vonatkozó, fenntarthatósággal kapcsolatos közzétételek
           tekintetében történő módosításáról (HL L 317., 2019.12.9., 17. o.).
HU                                                       1                                                    HU
 ---pagebreak---    1.2.      A felhatalmazáson alapuló rendelet céljai
   E      felhatalmazáson      alapuló      rendelet     célja,  hogy    meghatározza,      mely
   minimumkövetelményeknek            kell      megfelelniük    az    uniós     éghajlatváltozási
   referenciamutatóknak és a Párizsi Megállapodáshoz igazodó uniós referenciamutatóknak
   ahhoz, hogy ilyenként jelöljék meg őket, valamint hogy megállapítsa a mindkét
   referenciamutatóra vonatkozó módszertannal kapcsolatos átláthatósági követelményeket.
   1.3.      Jogi háttér
   Ennek a felhatalmazáson alapuló rendeletnek a referenciamutatókról szóló rendelet
   19a. cikkének (2) bekezdésében meghatározott felhatalmazás képezi az alapját.
   2.        AZ AKTUS ELFOGADÁSÁT MEGELŐZŐ KONZULTÁCIÓK
   A Bizottság 2018 júniusában létrehozta a fenntartható finanszírozással foglalkozó uniós
   technikai szakértői csoportot. A szakértői csoport megbízatása arra is kiterjed, hogy
   ajánlásokat fogalmazzon meg a Bizottság számára az uniós éghajlati referenciamutatók
   módszertanára vonatkozó technikai minimumkövetelményekről.
   2019 júniusában a szakértői csoport közzétette a jelentés előzetes változatát, amelyre
   vonatkozóan 2019 nyarán visszajelzések megtételére lehetőséget adó eljárás zajlott.
   2019. szeptember 30-án a szakértői csoport közzétette végleges jelentését. E végleges jelentés
   a                következő                  internetcímen             érhető               el:
   https://ec.europa.eu/info/sites/info/files/business_economy_euro/banking_and_finance/docum
   ents/190930-sustainable-finance-teg-final-report-climate-benchmarks-and-disclosures_en.pdf.
   A Bizottság munkatársai 2019 őszén és 2020 első felében találkozókat tartottak az érdekelt
   felekkel, hogy megvitassák a felhatalmazáson alapuló jövőbeli intézkedéseket. A minőségi
   jogalkotásra vonatkozó szabályokkal összhangban a felhatalmazáson alapuló jogi aktusok
   tervezetét 2020 áprilisa és májusa között egy 4 hetes véleménynyilvánítási időszakra
   közzétették a minőségi jogalkotási portálon. Összesen 36 érdekelttől érkezett válasz a
   konzultációra. Ezen túlmenően az Európai Értékpapír-bizottság szakértői csoportjának
   (EGESC) 2020. májusi ülésén a felhatalmazáson alapuló jogi aktusok tervezetét az Európai
   Parlament megfigyelőinek jelenlétében bemutatták és megvitatták a tagállami szakértőkkel.
   3.        HATÁSVIZSGÁLAT
   Az (EU) 2019/2089 rendelettel módosított referenciamutatókról szóló rendelettel összhangban
   a Bizottság felhatalmazást kap arra, hogy a fenntarthatósággal kapcsolatos intézkedéseket
   határozzon meg a referenciamutatók tekintetében. A felhatalmazás az alábbi három témakört
   foglalja magában: az uniós éghajlatváltozási referenciamutatók és a Párizsi Megállapodáshoz
   igazodó uniós referenciamutatók kialakítására vonatkozó minimumkövetelmények, az arra
   vonatkozó magyarázat minimális tartalma, hogy a referenciamutatók módszertanának fő
   elemei hogyan jelenítik meg a környezeti, társadalmi és irányítási tényezőket, valamint a
   referenciamutató-kezelő által a referenciamutató-nyilatkozatban annak magyarázatára
   vonatkozóan szolgáltatandó információk, hogy hogyan jelennek meg a környezeti, társadalmi
   és irányítási tényezők.
   A Bizottság megbízta a fenntartható finanszírozással foglalkozó technikai szakértői csoportot,
   hogy technikai ajánlásokat fogalmazzon meg minden említett kérdéssel kapcsolatban. A
   technikai szakértői csoport 2019 szeptemberében tette közzé az éghajlati referenciamutatókról
   és a referenciamutatók környezeti, társadalmi és irányítási tényezőiről szóló végleges
   jelentését, miután kerekasztal-megbeszélések, munkaértekezletek és egy 2019 nyarán
HU                                                  2                                             HU
 ---pagebreak---    lefolytatott, visszajelzés megtételére lehetőséget adó 6 hetes eljárás keretében számos
   alkalommal eszmét cserélt az érdekelt felekkel.
   A technikai szakértői csoport jelentése
   A technikai szakértői csoport végső jelentése tartalmazza az uniós éghajlatváltozási
   referenciamutatók és a Párizsi Megállapodáshoz igazodó uniós referenciamutatók
   kialakítására vonatkozó minimumkövetelményeket, valamint a – néhány kivételtől eltekintve
   – a valamennyi referenciamutatóra alkalmazandó környezeti, társadalmi és irányítási
   tényezőkkel kapcsolatos minimális közzétételi követelményeket.
   A Bizottság figyelembe vette az összes beérkezett észrevételt, beleértve a technikai szakértői
   csoport jelentését és az annak visszajelzés iránti felhívására adott válaszokat, valamint
   kétoldalú találkozók vagy konferenciahívások során az érdekelt felek által a Bizottság
   számára kifejtett észrevételeket.
   Noha a Bizottság általánosságban egyetért a technikai szakértői csoport megközelítésével, a
   felhatalmazáson alapuló jogi aktusok mindazonáltal számos ponton eltérnek a technikai
   szakértői csoport jelentésétől, különösen a környezeti, társadalmi és irányítási tényezőkkel
   kapcsolatos minimális követelmények tekintetében. A cél a technikai szakértői csoport
   megközelítésének észszerűsítése és egyszerűsítése, hogy egyértelműbbé tegyük a mutatókat,
   és azt, hogy mely információk közzétételét várjuk el a referenciamutató-kezelőktől. Az
   egyszerű szövegezésű módosítások egyértelműsítik a technikai szakértői csoport által
   előterjesztett technikai ajánlásokat, javítják az átláthatóságot és nagyobb kiszámíthatóságot
   biztosítanak a referenciamutató-kezelők számára.
   Az uniós éghajlatváltozási és a Párizsi Megállapodáshoz igazodó uniós referenciamutatók
   kialakítására és a környezeti, társadalmi és irányítási tényezőkkel kapcsolatos közzétételi
   követelményekre vonatkozó minimumkritériumok meghatározásakor a Bizottság szem előtt
   tartotta az arányosság átfogó elvét, egyúttal fenntartott bizonyos fokú rugalmasságot a
   referenciamutató-kezelők számára.
   Arányosság
   A felhatalmazáson alapuló jogi aktusok az új uniós éghajlati referenciamutatók és a
   környezeti, társadalmi és irányítási tényezőkkel kapcsolatos közzétételi követelmények
   tekintetében tovább pontosítják a referenciamutatókról szóló rendeletben foglalt
   felhatalmazásokat, biztosítva az utóbbi arányos alkalmazását.
   Figyelembe véve a technikai szakértői csoport jelentését és az érdekelt felektől kapott
   visszajelzéseket, a Bizottság arra törekedett, hogy arányos megközelítést vezessen be az uniós
   éghajlatváltozási referenciamutatók és a Párizsi Megállapodáshoz igazodó uniós
   referenciamutatók kialakítására vonatkozó minimumkövetelmények, valamint a
   referenciamutató-kezelők környezeti, társadalmi és irányítási tényezőkkel kapcsolatos
   minimális közzétételi követelményei tekintetében.
   A referenciamutatókról szóló rendeletben foglalt felhatalmazásokkal összhangban a Bizottság
   úgy véli, hogy különbséget kell tenni a környezeti, társadalmi és irányítási tényezőkkel
   kapcsolatos olyan közzétételi követelmények között, amelyek a referenciamutató
   meghatározására szolgáló módszertanra vonatkoznak, valamint a referenciamutató-
   nyilatkozatban szereplő, környezeti, társadalmi és irányítási tényezőkkel kapcsolatos
   közzétételi követelmények között, mivel a befektetők szempontjából azok nem azonos célra
   szolgálnak.
   A referenciamutató-kezelők jelenleg nem kötelesek közzétenni a környezeti, társadalmi és
   irányítási tényezők jegyzékét, bár sokuk ezt már jelenleg is megteszi úgynevezett
HU                                                 3                                              HU
 ---pagebreak---    „tájékoztatókban”. Ezért ez a feladat csak néhányuk számára lesz új. A Bizottság célja, hogy
   az aránytalan költségek elkerülése érdekében a lehető legnagyobb mértékben igazodjon a már
   meglévő piaci módszerekhez és mutatókhoz. Ezért a környezeti, társadalmi és irányítási
   tényezők a technikai szakértői csoport jelentésében szereplő ajánláson alapulnak, amely széles
   körű piaci konzultáció tárgyát képezte. A Bizottság javasolja továbbá a technikai szakértői
   csoport által ajánlott megközelítés további finomítását, különösen a közzéteendő környezeti,
   társadalmi és irányítási tényezők jegyzékének észszerűsítését, az alkalmazott terminológia
   egyszerűsítését és adott esetben a nemzetközi szabványokra, szerződésekre és egyezményekre
   való hivatkozást.
   A Bizottság továbbá nem szándékozik valamennyi referenciamutató tekintetében kötelezővé
   tenni a környezeti, társadalmi és irányítási tényezőkön alapuló hitelminősítések közzétételét,
   mivel különálló, párhuzamos munkafolyamat foglalkozik ezzel a témával a fenntartható
   finanszírozásról szóló cselekvési terv keretében.
   Végezetül, bár a technikai szakértői csoport jelentése a „zöld/barna arány” alkalmazását
   javasolja, a felhatalmazáson alapuló jogi aktusok nem tartalmaznak ilyen mérőszámokat,
   mivel ezeket a fogalmakat még nem határozták meg uniós szinten, és a taxonómiáról szóló,
   soron következő rendelet keretében különálló, párhuzamos munkafolyamat keretében
   mérlegelik azokat.
   Rugalmasság
   Az uniós éghajlatváltozási referenciamutatókra és a Párizsi Megállapodáshoz igazodó uniós
   referenciamutatókra vonatkozó felhatalmazáson alapuló jogi aktusban meghatározott
   követelmények a referenciamutatók módszertanának kialakítása tekintetében megtartanak
   bizonyos fokú rugalmasságot annak érdekében, hogy a piacnak lehetősége nyíljon innovatív
   stratégiák kidolgozására és a befektetők sajátos igényeihez való alkalmazkodásra.
   Ami a környezeti, társadalmi és irányítási tényezőknek a referenciamutató módszertanában
   való megjelenítésére vonatkozó magyarázat minimális tartalmáról szóló felhatalmazáson
   alapuló jogi aktust illeti, a referenciamutató-kezelőknek csak azokról a környezeti, társadalmi
   és irányítási tényezőkről kell beszámolniuk, amelyeket azok célkitűzéseinek megvalósítása
   során használnak, és arról, hogy ezt hogyan teszik.
   Végezetül, a referenciamutató-nyilatkozatról szóló felhatalmazáson alapuló jogi aktust
   illetően, a követelmények nem vonatkoznak azokra a referenciamutató-kezelőkre, amelyek
   nem valósítanak meg környezeti, társadalmi és irányítási tényezőkkel kapcsolatos
   célkitűzéseket, amennyiben ezt kifejezetten feltüntetik a referenciamutató-nyilatkozat
   mellékeltében található, vonatkozó mintában.
   3.1       A költségek és előnyök elemzése
   Az egyik felhatalmazáson alapuló jogi aktus minimumkövetelményeket határoz meg az uniós
   éghajlatváltozási referenciamutatókra és a Párizsi Megállapodáshoz igazodó
   referenciamutatókra vonatkozóan. Mindkét referenciamutató önkéntes címke, ezért a
   vonatkozó felhatalmazáson alapuló jogi aktusban meghatározott követelmények kizárólag
   azokra a referenciamutató-kezelőkre vonatkoznak, akik a szabályokhoz való csatlakozás
   mellett döntenek. Mivel a felhatalmazáson alapuló jogi aktus minimumszabályokat állapít
   meg, a referenciamutató-kezelők azok kialakítása tekintetében fenntarthatnak bizonyos fokú
   rugalmasságot, hogy a megfelelési költségek alacsonyak legyenek. Általánosabban
   fogalmazva, ez a megközelítés egyértelmű és harmonizált szabályokat biztosítana a szóban
   forgó referenciamutatók kialakításának módja tekintetében, ami lehetővé tehetné a belső
   politikák kidolgozásával kapcsolatos költségek esetleges csökkentését, ugyanakkor teret adna
HU                                                 4                                               HU
 ---pagebreak---    a piacnak innovatív stratégiák kidolgozására és az olyan befektetők által támasztott kereslet
   kielégítésére, akik hajlandók klímatudatos beruházási stratégiákat kialakítani.
   A módszertannal összefüggő környezeti, társadalmi és irányítási tényezőkkel kapcsolatos
   minimális közzétételi követelményekről, illetve a referenciamutató-nyilatkozattal összefüggő
   környezeti, társadalmi és irányítási tényezőkkel kapcsolatos minimális közzétételi
   követelményekről szóló két felhatalmazáson alapuló jogi aktus előírja a referenciamutató-
   kezelők számára, hogy informatikai infrastruktúrájukat igazítsák hozzá az új
   információáramláshoz és a közzétételi követelményekhez. Hangsúlyozni kell, hogy már
   jelenleg is az a piaci gyakorlat, hogy a referenciamutató-kezelők úgynevezett
   „tájékoztatókban” közzéteszik a környezeti, társadalmi és irányítási tényezőkkel kapcsolatos
   információkat, ezért az új szabályoknak való megfelelés várhatóan korlátozott költségekkel
   jár majd.
   A referenciamutató-kezelők által közzéteendő, a környezeti, társadalmi és irányítási
   tényezőkkel      kapcsolatos     információk      fokozni      fogják     a    referenciamutatók
   összehasonlíthatóságának mértékét, és egyértelmű helyzetet teremtenek a klímatudatos
   beruházási stratégiákat kialakítani kívánó befektetők számára.
   3.2      Szubszidiaritás
   A referenciamutatókról szóló rendelet teljes egészében kötelező és közvetlenül alkalmazandó
   valamennyi tagállamban. A referenciamutatókról szóló rendelet átmeneti időszakot tartalmaz
   azon kritikus referenciamutatók és harmadik országbeli referenciamutatók tekintetében,
   amelyek 2021 végéig továbbra is engedély nélkül használhatók az Unión belül.A
   referenciamutatókról szóló rendelet jogalapja az Európai Unió működéséről szóló szerződés
   114. cikke, és e rendelet módosításainak tiszteletben kell tartaniuk ezt a jogalapot.
   Egyre több befektető alkalmaz karbonszegénységi befektetési stratégiát és használ
   karbonszegénységi referenciamutatókat a befektetési portfóliók teljesítményének mérésére.
   A belső piac megfelelő működésének a befektetők érdekeit szolgáló fenntartása, valamint a
   fogyasztók és befektetők magas szintű védelmének biztosítása érdekében a
   referenciamutatókról szóló módosított rendelet olyan szabályozási keretet vezet be, amely
   uniós szintű minimumkövetelményeket határoz meg az uniós éghajlatváltozási
   referenciamutatókra és a Párizsi Megállapodáshoz igazodó referenciamutatókra vonatkozóan.
   Az uniós éghajlatváltozási referenciamutatók és a Párizsi Megállapodáshoz igazodó uniós
   referenciamutatók létrehozása – a Párizsi Megállapodásban meghatározott szén-dioxid-
   kibocsátási kötelezettségvállalásokhoz kapcsolt módszertannal alátámasztva – hozzájárul
   majd az átláthatóság fokozásához és a „zöldrefestés” megelőzéséhez.
   Az egyéni vagy kollektív befektetési portfólióknál használt karbonszegénységi
   referenciamutatók fő kategóriáinak pontosságát és integritását biztosító harmonizált keret
   hiányában valószínű, hogy a tagállami megközelítések különbségei akadályoznák a belső piac
   zökkenőmentes működését.
   4.       A FELHATALMAZÁSON ALAPULÓ JOGI AKTUS JOGI ELEMEI
   A referenciamutatókról szóló rendelet 49. cikke rendelkezik a felhatalmazáson alapuló jogi
   aktusok elfogadásához való jogról.
           Az 1. cikk megállapítja az e rendeletben alkalmazandó fogalommeghatározásokat.
HU                                                 5                                                HU
 ---pagebreak---     A 2. cikk meghatározza az uniós éghajlatváltozási és a Párizsi Megállapodáshoz
     igazodó uniós referenciamutatók kialakítására vonatkozó referencia-hőmérsékleti
     forgatókönyvet.
    A 3. cikk a tőkeallokációs korlátokra vonatkozó minimumkövetelményeket állapít
     meg.
    A 4. cikk meghatározza az üvegházhatást okozó gázok (ÜHG)
     kibocsátásintenzitásának vagy az abszolút ÜHG-kibocsátás kiszámítására vonatkozó
     követelményeket.
    Az 5. cikk minimumkövetelményeket állapít meg 3. körbe tartozó ÜHG-kibocsátási
     adatok felvételére és bevezetésére vonatkozóan.
    A 6. cikk az ÜHG-kibocsátáscsökkentési célkitűzéseket meghatározó és közzétevő
     vállalatokra vonatkozó szabályokat állapít meg.
    A 7. cikk minimumkövetelményeket határoz meg az uniós éghajlatváltozási
     referenciamutatókra és a Párizsi Megállapodáshoz igazodó referenciamutatókra
     vonatkozó dekarbonizációs pálya tekintetében.
    A 8. cikk meghatározza azokat a szabályokat, amelyeket abban az esetben kell
     alkalmazni, ha változás következik be az ÜHG-kibocsátás kiszámításában.
    A 9. cikk az éghajlatváltozási referenciamutatók tekintetében meghatározza az ÜHG-
     kibocsátás alapszintű csökkentését a befektethető eszközállományhoz képest.
    A 10. cikk megállapítja az uniós éghajlatváltozási referenciamutatókból történő
     kizárásokat.
    A 11. cikk a Párizsi Megállapodáshoz igazodó referenciamutatók tekintetében
     meghatározza az ÜHG-kibocsátás alapszintű csökkentését a befektethető
     eszközállományhoz képest.
    A 12. cikk megállapítja a Párizsi Megállapodáshoz igazodó referenciamutatókból
     történő kizárásokat.
    A 13. cikk szabályokat állapít meg a becslésekre vonatkozó átláthatósági
     követelmények tekintetében.
    A 14. cikk a dekarbonizációs pálya közzétételére vonatkozó szabályokat állapít meg.
    A 15. cikk az adatforrások pontosságára vonatkozó szabályokat határoz meg.
HU                                         6                                             HU
 ---pagebreak---          A BIZOTTSÁG (EU) .../... FELHATALMAZÁSON ALAPULÓ RENDELETE
                                                   (2020.7.17.)
     az (EU) 2016/1011 európai parlamenti és tanácsi rendeletnek az uniós éghajlatváltozási
     referenciamutatókra és a Párizsi Megállapodáshoz igazodó uniós referenciamutatókra
                vonatkozó minimumszabályok tekintetében történő kiegészítéséről
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a pénzügyi eszközökben és pénzügyi ügyletekben referenciamutatóként vagy a
   befektetési alapok teljesítményének méréséhez felhasznált indexekről, valamint a 2008/48/EK
   és a 2014/17/EU irányelv, továbbá az 596/2014/EU rendelet módosításáról szóló,
   2016. június 8-i (EU) 2016/1011 európai parlamenti és tanácsi rendeletre3 és különösen annak
   19a. cikke (2) bekezdésére,
   mivel:
   (1)     Az ENSZ Éghajlatváltozási Keretegyezménye keretében létrejött és az Unió által
           2016. október 5-én jóváhagyott párizsi megállapodás4 (a továbbiakban: a Párizsi
           Megállapodás) célja, hogy határozottabb választ adjon az éghajlatváltozásra egyebek
           mellett úgy, hogy a tőkebefektetések forgalma igazodjon az üvegházhatásúgáz-
           kibocsátások csökkentésére és az éghajlatváltozás hatásaival szemben reziliens
           fejlődésre irányuló célokhoz.
   (2)     2019. december 11-én a Bizottság elfogadta az Európai Parlamentnek, az Európai
           Tanácsnak, a Tanácsnak, az Európai Gazdasági és Szociális Bizottságnak és a Régiók
           Bizottságának szóló, „Az európai zöld megállapodás” című közleményét 5. Az európai
           zöld megállapodás új növekedési stratégiát jelent, amely az Uniót olyan igazságos és
           virágzó társadalommá kívánja alakítani, amely modern, erőforrás-hatékony és
           versenyképes gazdasággal rendelkezik, ahol 2050-re megszűnik a nettó
           üvegházhatásúgáz-kibocsátás, és ahol a gazdaság növekedése nem erőforrásfüggő. Az
           európai zöld megállapodás végrehajtása szükségessé teszi, hogy egyértelmű és hosszú
           távra szóló jelzést adjanak a befektetőknek a meg nem térülő eszközök elkerülése és a
           fenntarthatóság szempontjait érvényesítő finanszírozás fokozása érdekében.
   (3)     Az (EU) 2016/1011 rendelet létrehozza az uniós éghajlatváltozási referenciamutatókat
           és a Párizsi Megállapodáshoz igazodó uniós referenciamutatókat. E referenciamutatók
           módszertana a Párizsi Megállapodásban meghatározott kötelezettségvállalásokon
           alapul. Meg kell határozni a referenciamutatók e két típusára alkalmazandó
           minimumszabályokat. Az uniós éghajlatváltozási referenciamutatók és a Párizsi
           Megállapodáshoz igazodó uniós referenciamutatók hasonló célkitűzéseket valósítanak
           meg, ambíciószintjük azonban eltérő. Ezért a legtöbb minimumszabálynak a két
   3
           HL L 171., 2016.6.29., 1. o.
   4
           A Tanács (EU) 2016/1841 határozata (2016. október 5.) az ENSZ Éghajlat-változási Keretegyezménye
           keretében létrejött párizsi megállapodásnak az Európai Unió nevében történő megkötéséről (HL L 282.,
           2016.10.19., 1. o.).
   5
           COM(2019) 640 final.
HU                                                        7                                                     HU
 ---pagebreak---        referenciamutató-típus esetében közösnek kell lennie, helyénvaló azonban, hogy a
       küszöbértékek a referenciamutató típusától függően eltérőek legyenek.
   (4) Jelenleg nem áll rendelkezésre elegendő adat az állami jogalanyok által hozott
       döntésekből eredő szénlábnyom értékeléséhez. Ezért állampapír-kibocsátások nem
       tartozhatnak az uniós éghajlatváltozási referenciamutatók és a Párizsi
       Megállapodáshoz igazodó uniós referenciamutatók elfogadható összetevői közé.
   (5) Mivel az uniós éghajlatváltozási referenciamutatók és a Párizsi Megállapodáshoz
       igazodó uniós referenciamutatók módszertana a Párizsi Megállapodásban
       meghatározott kötelezettségvállalásokon alapul, az Éghajlatváltozási Kormányközi
       Testület (a továbbiakban: IPCC) 1,5 °C-os globális felmelegedésről szóló
       különjelentésében említett, 1,5°C-ot nem, vagy korlátozottan túllépő forgatókönyvet
       kell alkalmazni6 (a továbbiakban: IPCC-forgatókönyv) Az említett IPCC-
       forgatókönyv megfelel az európai zöld megállapodásba foglalt azon bizottsági
       célkitűzésnek, hogy 2050-ig elérjük a nulla nettó üvegházhatásúgáz-kibocsátást. Az
       IPCC-forgatókönyvvel való összhang érdekében a befektetéseket a fosszilis
       tüzelőanyagoktól függő tevékenységekről a zöld vagy megújuló tevékenységekhez
       kell átcsoportosítani és évről évre javítani kell e befektetések éghajlati hatását.
   (6) Az 1893/2006/EK európai parlamenti és tanácsi rendelet7 I. mellékletének A– H és L
       szakaszában felsorolt ágazatok – így a kőolaj- és földgázkitermelési, a bányászati és a
       közlekedési ágazatok – jelentős mértékben hozzájárulnak az éghajlatváltozáshoz.
       Annak biztosítása érdekében, hogy az uniós éghajlatváltozási referenciamutatók és a
       Párizsi Megállapodáshoz igazodó uniós referenciamutatók reális képet nyújtsanak a
       reálgazdaságról, beleértve azokat az ágazatokat is, amelyeknek a Párizsi Megállapodás
       célkitűzéseinek elérése érdekében aktívan csökkenteniük kell az ÜHG-kibocsátást, az
       említett referenciamutatók ezen ágazatoknak való kitettsége nem lehet kisebb, mint az
       alapul szolgáló befektethető eszközállomány kitettsége. Ezt a követelményt azonban
       csak a részvénypiaci referenciamutatóknak minősülő uniós éghajlatváltozási
       referenciamutatókra és a Párizsi Megállapodáshoz igazodó uniós referenciamutatókra
       kell alkalmazni annak biztosítása érdekében, hogy a Párizsi Megállapodás
       célkitűzéseit támogató tőkebefektetők – szerepvállalás és szavazás révén – megőrizzék
       befolyásukat a vállalat fenntarthatóbb tevékenységekre való átállására.
   (7) Az ÜHG-kibocsátások kiszámításának összehasonlíthatónak és következetesnek kell
       lennie. Ezért szabályokat kell megállapítani arra vonatkozóan, hogy ezeket a
       számításokat milyen gyakran kell naprakésszé tenni, és adott esetben meg kell
       határozni az alkalmazandó pénznemet.
   (8) A kizárólag az 1. és 2. körbe tartozó ÜHG-kibocsátáson alapuló szén-dioxid-
       mentesítés észszerűtlen eredményekhez vezethet. Ezért egyértelművé kell tenni, hogy
       az uniós éghajlatváltozási referenciamutatókra és a Párizsi Megállapodáshoz igazodó
       uniós referenciamutatókra vonatkozó minimumszabályokban nem csupán a vállalatok
       közvetlen kibocsátásait kell figyelembe venni, hanem az életciklus alapján értékelt
   6
       IPCC, 2018: 1,5°C-os globális hőmérséklet-emelkedés. Az Éghajlatváltozási Kormányközi Testület
       (IPCC) az iparosodás előtti szinthez képest mért 1,5°C-os globális hőmérséklet-emelkedés hatásairól és
       a kapcsolódó globális üvegházhatásúgáz-kibocsátási pályákról szóló különjelentése, az éghajlatváltozás
       veszélyeire adott globális válasz megerősítésével, a fenntartható fejlődéssel és a szegénység
       felszámolására irányuló erőfeszítésekkel összefüggésben.
   7
       Az Európai Parlament és a Tanács 1893/2006/EK rendelete (2006. december 20.) a gazdasági
       tevékenységek statisztikai osztályozása NACE Rev. 2. rendszerének létrehozásáról és a 3037/90/EGK
       tanácsi rendelet, valamint egyes meghatározott statisztikai területekre vonatkozó EK-rendeletek
       módosításáról (HL L 393., 2006.12.30., 1. o.).
HU                                                    8                                                       HU
 ---pagebreak---         kibocsátásokat, tehát a 3. körbe tartozó ÜHG-kibocsátásokat is. Mivel azonban a 3.
        körbe tartozó ÜHG-kibocsátásokra vonatkozóan jelenleg rendelkezésre álló adatok
        nem megfelelő minőségűek, megfelelő bevezetési ütemtervet kell meghatározni, és
        lehetővé kell tenni a fosszilistüzelőanyag-tartalékok korlátozott ideig történő
        felhasználását E bevezetési ütemtervnek az 1893/2006/EK rendeletben szerepelő
        gazdasági tevékenységek jegyzékén kell alapulnia.
   (9)  A referenciamutató-kezelők számára lehetővé kell tenni, hogy felülsúlyozzák a
        vállalatokat, az azok által meghatározott széntelenítési célkitűzések alapján. Ezért
        konkrét szabályokat kell megállapítani az egyes vállalatok által bejelentett
        dekarbonizációs célértékek tekintetében.
   (10) Az uniós éghajlatváltozási referenciamutatóknak és a Párizsi Megállapodáshoz
        igazodó uniós referenciamutatóknak bizonyítaniuk kell, hogy képesek évre évre egyre
        széntelenebbé válni. Ezt a minimális dekarbonizációs pályát az IPCC-forgatókönyv
        felhasználásával kell kiszámítani. Ezenkívül a zöldrefestés megelőzése érdekében meg
        kell határozni, hogy milyen feltételekkel lehet eltérni a dekarbonizációs pályától, és
        megőrizni azt a jogot, hogy valamely referenciamutatót továbbra is uniós
        éghajlatváltozási referenciamutatóként vagy a Párizsi Megállapodáshoz igazodó uniós
        referenciamutatóként tüntessenek fel.
   (11) A dekarbonizációs pálya kiszámítása tekintetében a kibocsátásintenzitásnak kell a fő
        paraméternek lennie, mivel ez a paraméter biztosítja az ágazatok közötti
        összehasonlíthatóságot és nem mutat részrehajlást egy adott ágazat tekintetében vagy
        azzal szemben. A kibocsátásintenzitás kiszámításához az érintett vállalat piaci
        tőkeértékére van szükség. Amennyiben azonban a referenciamutatók fix kamatozású
        vállalati eszközökre vonatkoznak, előfordulhat, hogy a piaci tőkeérték nem áll
        rendelkezésre azon vállalatok esetében, amelyeknek nincsenek tőzsdén jegyzett,
        tulajdonviszonyt megtestesítő értékpapírjai. Ezért elő kell írni, hogy amennyiben az
        uniós éghajlatváltozási referenciamutatókat vagy a Párizsi Megállapodáshoz igazodó
        uniós referenciamutatókat fix kamatozású vállalati eszközökre kell alkalmazni, a
        referenciamutató-kezelők számára lehetővé kell tenni, hogy abszolút alapon, ne pedig
        a kibocsátásintenzitás alapján számítsák ki az ÜHG-kibocsátást.
   (12) Az ÜHG-kibocsátási adatok összehasonlíthatóságának és következetességének
        biztosítása érdekében szabályokat kell megállapítani arra nézve, hogy miként kell
        kiszámítani kibocsátásintenzitás vagy az abszolút ÜHG-kibocsátás változását.
   (13) A Párizsi Megállapodás célkitűzéseinek eléréséhez az szükséges, hogy az uniós
        éghajlatváltozási referenciamutatók és a Párizsi Megállapodáshoz igazodó uniós
        referenciamutatók esetében egyaránt meghatározzák, hogy alapszinten hány
        százalékkal csökkenne az ÜHG-intenzív eszközöknek való kitettség az anya-
        referenciamutatóhoz és alapul szolgáló befektetési környezethez képest. A százalékos
        csökkentésnek mindazonáltal jelentősebbnek kell lennie a Párizsi Megállapodáshoz
        igazodó uniós referenciamutatók esetében, amelyek kialakításuknál fogva
        ambiciózusabbak az uniós éghajlatváltozási referenciamutatóknál.
   (14) Nem megengedhető, hogy a Párizsi Megállapodáshoz igazodó uniós referenciamutatók
        hozzájáruljanak a globális normákat, például az ENSZ Globális Megállapodás elveit
        megsértő vállalatok által kibocsátott pénzügyi eszközökbe történő befektetések
        előmozdításához. Ezért olyan konkrét kizárási kritériumokat kell meghatározni,
        amelyek az éghajlattal kapcsolatos vagy más környezeti, társadalmi és irányítási
        tényezőkön alapulnak. Az (EU) 2016/1011 rendeletben meghatározott ütemtervnek
HU                                             9                                               HU
 ---pagebreak---           megfelelően, az uniós éghajlatváltozási referenciamutatóknak 2022. december 31-ig
          meg kell felelniük ezeknek a kizárási kritériumoknak.
   (15)   A szennyező energiaforrások használatának csökkentése és a megújuló
          energiaforrásokra való megfelelő átállás elősegítése érdekében helyénvaló továbbá,
          hogy azokat a vállalatokat, amelyeknek a bevétele egy meghatározott százaléknál
          nagyobb arányban kőszénből, kőolajból vagy földgázból származik, kizárják a Párizsi
          Megállapodáshoz igazodó uniós referenciamutatókból. Az említett konkrét kizárások
          megállapításakor figyelembe kell venni, hogy az IPCC-forgatókönyv szerint 2020 és
          2050 között várhatóan miként változik az említett energiaforrások globális
          primerenergia-ellátásból való részesedése. Az IPCC 1,5 °C-os globális
          felmelegedésről szóló különjelentésében szereplő 2.6. sz. táblázat szerint 2020 és 2050
          között a kőszénfelhasználás várhatóan 57 % és 99 % közötti mértékben, a
          kőolajfelhasználás 9 % és 93 % közötti mértékben csökken, míg a földgázfelhasználás
          várhatóan 85 %-kal emelkedik vagy 88 %-kal csökken. A földgázt – különösen a szén
          helyettesítőjeként – fel lehet használni az alacsony szén-dioxid-kibocsátású gazdaságra
          való átállás során, ami magyarázatot nyújt arra, hogy a felhasználás várható alakulását
          szélesebb sávban állapították meg, bár a felhasználásának várható medián csökkenése
          40 %. Ugyanebből az okból ki kell zárni azokat a vállalatokat, amelyek bevételének
          egy meghatározott százalékánál nagyobb hányada származik villamosenergia-
          termelési tevékenységből.
   (16)   Az uniós éghajlatváltozási referenciamutatókhoz és a Párizsi Megállapodáshoz
          igazodó uniós referenciamutatókhoz használt módszertannal kapcsolatos átláthatóság
          biztosítása érdekében helyénvaló szabályokat megállapítani a dekarbonizációs
          pályához kapcsolódó szükséges közzétételek és a referenciamutatók mindkét
          kategóriájára vonatkozó adatforrások tekintetében. Ugyanebből az okból helyénvaló
          közzétételi követelményeket megállapítani azon referenciamutató-kezelők számára,
          amelyek külső szolgáltatók által, vagy más módon biztosított ÜHG-kibocsátási
          adatokra vonatkozó becsléseket használnak.
   (17)   Annak érdekében, hogy elősegítsük az uniós éghajlatváltozási referenciamutatókra és
          a Párizsi Megállapodáshoz igazodó uniós referenciamutatókra vonatkozó módszertan
          harmonizációját, helyénvaló az adatforrások minőségére és pontosságára vonatkozó
          szabályokat megállapítani,
   ELFOGADTA EZT A RENDELETET:
                                                I. FEJEZET
                           FOGALOMMEGHATÁROZÁSOK
                                                       1. cikk
                                         Fogalommeghatározások
   E rendelet alkalmazásában:
   a)       „üvegházhatásúgáz-kibocsátás”: az (EU) 2018/842 európai parlamenti és tanácsi
            rendelet8 3. cikkének 1. pontjában meghatározott üvegházhatásúgáz-kibocsátás;
   8
          Az Európai Parlament és a Tanács (EU) 2018/842 rendelete (2018. május 30.) a Párizsi
          Megállapodásban vállalt kötelezettségek teljesítése érdekében a tagállamok által 2021-től 2030-ig
          kötelezően teljesítendő, az éghajlat-politikai fellépéshez hozzájáruló éves üvegházhatásúgázkibocsátás-
          csökkentések meghatározásáról, valamint az 525/2013/EU rendelet módosításáról (HL L 156.,
          2018.6.19., 26. o.).
HU                                                        10                                                      HU
 ---pagebreak---    b)        „abszolút üvegházhatásúgáz-kibocsátás”: tonna CO2-egyenérték, az 517/2014/EU
             európai parlamenti és tanácsi rendelet9 2. cikkének 7. pontjában meghatározottak
             szerint;
   c)        „kibocsátásintenzitás”: az abszolút üvegházhatásúgáz-kibocsátás osztva a
             pénzeszközöket is tartalmazó vállalkozási érték millió euróban kifejezett összegével;
   d)        „pénzeszközöket is tartalmazó vállalkozási érték”: a törzsrészvények piaci
             tőkeértékének, az elsőbbségi részvények piaci tőkeértékének, valamint az összes
             adósság és ellenőrzésre nem jogosító részesedés könyv szerinti értékének összege a
             pénzügyi év végén, a pénzeszközök vagy pénzeszköz-egyenértékesek levonása
             nélkül;
   e)        „befektethető eszközállomány”: egy adott eszközkategóriába vagy eszközkategóriák
             csoportjába tartozó összes befektethető eszköz állománya;
   f)        „bázisév”: a referenciamutatóban szereplő első év.
                                              II. FEJEZET
              A REFERENCIAMUTATÓ MÓDSZERTANÁNAK
   MEGTERVEZÉSÉRE VONATKOZÓ MINIMUMSZABÁLYOK
                                                1. SZAKSZ
   AZ UNIÓS ÉGHAJLATVÁLTOZÁSI REFERENCIAMUTATÓKRA ÉS A
                  PÁRIZSI MEGÁLLAPODÁSHOZ IGAZODÓ UNIÓS
                 REFERENCIAMUTATÓKRA VONATKOZÓ KÖZÖS
                                     MINIMUMSZABÁLYOK
                                                    2. cikk
                                Referencia-hőmérsékleti forgatókönyv
   Az uniós éghajlatváltozási referenciamutatók és a Párizsi Megállapodáshoz igazodó uniós
   referenciamutatók kezelői az Éghajlatváltozási Kormányközi Testület (a továbbiakban: IPCC)
   1,5 °C-os globális felmelegedésről szóló különjelentésében említett, 1,5°C-ot nem, vagy
   korlátozottan túllépő forgatókönyvet használják referencia-hőmérsékleti forgatókönyvként az
   említett referenciamutatók kialakítására vonatkozó módszertan kialakításához.
                                                    3. cikk
                                         Tőkeallokációs korlátok
   Az uniós éghajlatváltozási referenciamutatók és a Párizsi Megállapodáshoz igazodó uniós
   referenciamutatók, amelyek az Unióban vagy más joghatósági területen nyilvános piacon
   jegyzett, hitelviszonyt megtestesítő értékpapírokon alapulnak, akkora aggregált kitettséggel
   rendelkeznek az 1893/2006/EK rendelet I. mellékletének A–H. és L. szakaszában felsorolt
   ágazatok tekintetében, amely legalább egyenértékű az említett ágazatokba befektethető
   eszközállomány aggregált kitettségével.
   9
           Az Európai Parlament és a Tanács 517/2014/EU rendelete (2014. április 16.) a fluortartalmú
           üvegházhatású gázokról és a 842/2006/EK rendelet hatályon kívül helyezéséről (HL L 150., 2014.5.20.,
           195. o.).
HU                                                    11                                                        HU
 ---pagebreak---                                                  4. cikk
       A kibocsátásintenzitás vagy az abszolút üvegházhatásúgáz-kibocsátás kiszámítása
   (1)      Az uniós éghajlatváltozási referenciamutatók kezelői és a Párizsi Megállapodáshoz
            igazodó uniós referenciamutatók kezelői a referenciamutatók mögöttes eszközeivel
            azonos pénznemben kiszámítják a kibocsátásintenzitást vagy adott esetében az
            említett referenciamutatók abszolút üvegházhatásúgáz-kibocsátását.
   (2)      Az uniós éghajlatváltozási referenciamutatók kezelői és a Párizsi Megállapodáshoz
            igazodó uniós referenciamutatók kezelői évente újraszámítják a kibocsátásintenzitást
            és az említett referenciamutatók abszolút üvegházhatásúgáz-kibocsátását.
                                                 5. cikk
      A 3. körbe tartozó üvegházhatásúgáz-kibocsátási adatoknak a referenciamutatókra
                               vonatkozó módszertanba való bevezetése
   (1)      Az uniós éghajlatváltozási referenciamutatókra vagy a Párizsi Megállapodáshoz
            igazodó uniós referenciamutatókra vonatkozó módszertan a következőképpen
            tartalmazza a 3. körbe tartozó üvegházhatásúgáz-kibocsátási adatokat:
            a)     E rendelet alkalmazásának kezdőnapjától a 3. körbe tartozó üvegházhatásúgáz-
                   kibocsátási adatok legalább az 1893/2006/EK rendelet I. mellékletének 05–09.
                   valamint 19. és 20. ágazati bejegyzésében említett energia- és bányászati
                   ágazatok tekintetében;
            b)     E rendelet alkalmazásának kezdőnapjától számított két éven belül a 3. körbe
                   tartozó üvegházhatásúgáz-kibocsátási adatok legalább az 1893/2006/EK
                   rendelet I. mellékletének 10–18., 21–33., 41., 42., valamint 43., 49–53. és 81.
                   ágazati bejegyzésében említett közlekedési, építési, épület előállítási,
                   anyagipari és ipari ágazatok tekintetében;
            c)     E rendelet alkalmazásának kezdőnapjától számított négy éven belül a 3. körbe
                   tartozó üvegházhatásúgáz-kibocsátási adatok legalább az 1893/2006/EK
                   rendelet I. mellékletében említett összes többi ágazat tekintetében.
   (2)      Az (1) bekezdés a) pontjának alkalmazásában e rendelet alkalmazásának
            kezdőnapjától 2021. december 31-ig az uniós éghajlatváltozási referenciamutatók
            kezelői és a Párizsi Megállapodáshoz igazodó uniós referenciamutatók kezelői
            felhasználhatják a fosszilistüzelőanyag-tartalékokat, amennyiben igazolják, hogy
            sem kiszámítani, sem megbecsülni nem tudják a 3. körbe tartozó üvegházhatásúgáz-
            kibocsátási adatokat.
                                                 6. cikk
       Üvegházhatásúgáz-kibocsátáscsökkentési célkitűzéseket meghatározó és közzétevő
                                              vállalatok
   Az uniós éghajlatváltozási referenciamutatók kezelői és a Párizsi Megállapodáshoz igazodó
   uniós referenciamutatók kezelői a következő feltételek teljesülése esetén e
   referenciamutatókon belül növelhetik azon értékpapír-összetevők kibocsátóinak súlyát,
   amelyek üvegházhatású gáz-kibocsátáscsökkentési célkitűzéseket határoznak meg és tesznek
   közzé:
   a)       az értékpapír-összetevők kibocsátói következetesen és pontosan közzéteszik az 1., 2.
            és 3. körbe tartozó üvegházhatásúgáz-kibocsátásukat;
HU                                                 12                                              HU
 ---pagebreak---    b)      az értékpapír-összetevők kibocsátói legalább három egymást követő évben évente
           átlagosan legalább 7 %-kal csökkentették kibocsátásintenzitásukat vagy adott esetben
           abszolút üvegházhatásúgáz-kibocsátásukat, az 1., 2. és 3. körbe tartozó
           üvegházhatásúgáz-kibocsátást is beleértve.
   Az első albekezdés alkalmazásában a 3. körbe tartozó üvegházhatásúgáz-kibocsátást az 5.
   cikkben meghatározott bevezetési időszakkal összhangban kell értelmezni.
                                               7. cikk
                             A dekarbonizációs pálya meghatározása
   (1)     Az uniós éghajlatváltozási referenciamutatókra és a Párizsi Megállapodáshoz
           igazodó referenciamutatókra vonatkozó dekarbonizációs pálya a következő célokat
           tűzi ki:
           a)    az Unióban vagy más joghatósági területen nyilvános piacon jegyzett,
                 tulajdonviszonyt megtestesítő értékpapírok esetében a kibocsátásintenzitás
                 évente átlagosan legalább 7 %-os csökkentése;
           b)    állampapír-kibocsátó által kibocsátottól eltérő, hitelviszonyt megtestesítő
                 értékpapírok esetében, amennyiben az említett hitelviszonyt megtestesítő
                 értékpapírok kibocsátója rendelkezik az Unióban vagy más joghatóságban
                 nyilvános piacon jegyzett, tulajdonviszonyt megtestesítő értékpapírokkal, a
                 kibocsátásintenzitás évente átlagosan legalább 7 %-os csökkentése vagy az
                 abszolút üvegházhatásúgáz-kibocsátás évente átlagosan legalább 7 %-os
                 csökkentése;
           c)    az állampapír-kibocsátó által kibocsátottól eltérő, hitelviszonyt megtestesítő
                 értékpapírok esetében, amennyiben az említett hitelviszonyt megtestesítő
                 értékpapírok kibocsátója nem rendelkezik az Unióban vagy más joghatóságban
                 nyilvános piacon jegyzett, tulajdonviszonyt megtestesítő értékpapírokkal, az
                 abszolút üvegházhatásúgáz-kibocsátás évente átlagosan legalább 7 %-os
                 csökkentése.
   (2)     Az (1) bekezdésben említett célértékeket mértanilag kell kiszámítani, ami azt jelenti,
           hogy az n. évre vonatkozó évi minimum 7 %-os kibocsátásintenzitás- vagy az
           abszolút üvegházhatásúgáz-kibocsátás csökkentést az n-1 évre vonatkozó
           kibocsátásintenzitást vagy abszolút üvegházhatásúgáz-kibocsátást alapul véve, a
           bázisévtől kezdődő mértani sor szerint kell kiszámítani.
   (3)     Ha az utolsó naptári évben növekedett vagy csökkent a értékpapír-összetevők
           pénzeszközöket is tartalmazó átlagos vállalkozási értéke, ki kell azokat igazítani oly
           módon, hogy a pénzeszközöket is tartalmazó vállalkozási értéket elosztják a
           vállalkozásra vonatkozó értékinflációs kiigazítási tényezővel. A vállalkozásra
           vonatkozó említett értékinflációs kiigazítási tényezőt úgy kell kiszámítani, hogy
           naptári év végén a referenciamutatót képező összetevők pénzeszközöket is
           tartalmazó átlagos vállalkozási értékét elosztják az előző naptári év végén a
           referenciamutatót képező összetevők pénzeszközöket is tartalmazó átlagos
           vállalkozási értékével.
   (4)     Az uniós éghajlatváltozási referenciamutatók kezelői és a Párizsi Megállapodáshoz
           igazodó uniós referenciamutatók kezelői minden olyan év tekintetében, amikor nem
           teljesülnek az (1) bekezdésben meghatározott célértékek, a következő évre vonatkozó
           dekarbonizációs pályájukban szereplő célértékek felfelé történő kiigazításával
           ellensúlyozzák az említett teljesületlen célértékeket.
HU                                                13                                              HU
 ---pagebreak---    (5)     Az uniós éghajlatváltozási referenciamutatók kezelői és a Párizsi Megállapodáshoz
           igazodó uniós referenciamutatók kezelői többé nem tüntethetik fel ilyenként
           referenciamutatóikat, amennyiben:
           a)    egy adott évben nem teljesülnek az (1) bekezdésben meghatározott célértékek,
                 és a következő évben nem ellensúlyozzák a teljesületlen célértékeket; vagy
           b)    bármely folyamatos 10 éves időszakban három alkalommal nem teljesülnek az
                 (1) bekezdésben meghatározott célértékek.
           A referenciamutató-kezelők ismét uniós éghajlatváltozási referenciamutatóként vagy
           a Párizsi Megállapodáshoz igazodó uniós referenciamutatóként tüntethetik fel az
           adott referenciamutatót, ha a teljesítménymutató a címke elvesztését követő két
           egymást követő évben teljesíti a dekarbonizációs pályára vonatkozó célértéket,
           kivéve, ha az említett teljesítménymutatótól kétszer megvonták a címke
           alkalmazását.
                                              8. cikk
         A kibocsátásintenzitás és az abszolút üvegházhatásúgáz-kibocsátás változása
   (1)     A kibocsátásintenzitás vagy az abszolút üvegházhatásúgáz-kibocsátás változását
           egyrészt az uniós éghajlatváltozási referenciamutató vagy a Párizsi Megállapodáshoz
           igazodó uniós referenciamutató „n” év végén meglévő összes összetevője
           kibocsátásintenzitásának vagy abszolút üvegházhatásúgáz-kibocsátásának súlyozott
           átlaga, másrészt a referenciamutatók n-1 év végén meglévő összes összetevője
           kibocsátásintenzitásának vagy abszolút üvegházhatásúgáz-kibocsátásának súlyozott
           átlaga közötti százalékos változásként kell kiszámítani.
   (2)     A teljesítménymutató-kezelők új bázisévet használnak minden olyan esetben, amikor
           jelentős változások következnek be kibocsátásintenzitás vagy az abszolút
           üvegházhatásúgáz-kibocsátás számítási módszertanában.
           Az első albekezdés alkalmazásában az új bázisév az az év, amelyhez viszonyítva a 7.
           cikkben említett dekarbonizációs pályát kiszámítják.
           Az új bázisév megválasztása nem érinti a 7. cikk (5) bekezdésében megállapított
           szabályokat.
                                          2. SZAKASZ
       AZ UNIÓS ÉGHAJLATVÁLTOZÁSI REFERENCIAMUTATÓKRA
                       VONATKOZÓ MINIMUMSZABÁLYOK
                                              9. cikk
       A kibocsátásintenzitás vagy az abszolút üvegházhatásúgáz-kibocsátás alapszintű
            csökkentése az uniós éghajlatváltozási referenciamutatók tekintetében.
   Az uniós éghajlatváltozási referenciamutatókra vonatkozó kibocsátásintenzitásnak vagy –
   adott esetben – abszolút üvegházhatásúgáz-kibocsátásnak – az 1., 2. és 3. körbe tartozó
   üvegházhatásúgáz-kibocsátást is beleértve – legalább 30 %-kal alacsonyabbnak kell lennie,
   mint a befektethető eszközállomány kibocsátásintenzitása vagy abszolút üvegházhatásúgáz-
   kibocsátása.
   Az első albekezdés alkalmazásában a 3. körbe tartozó üvegházhatásúgáz-kibocsátást az 5.
   cikkben meghatározott bevezetési időszakkal összhangban kell értelmezni.
HU                                               14                                            HU
 ---pagebreak---                                                 10. cikk
                    Kizárások az uniós éghajlatváltozási referenciamutatókból
   (1)      Az uniós éghajlatváltozási referenciamutatók kezelői a               módszertanukban
            közzéteszik, hogy kizárnak-e a vállalatokat, és ha igen, hogyan.
   (2)      Az uniós éghajlatváltozási referenciamutatók kezelőinek 2022. december 31-ig meg
            kell felelniük a 12. cikk (1) bekezdésének a), b) és c) pontjában, valamint a 12. cikk
            (2) bekezdésében meghatározott követelményeknek.
                                            3. SZAKASZ
               A PÁRIZSI MEGÁLLAPODÁSHOZ IGAZODÓ UNIÓS
    REFERENCIAMUTATÓKRA VONATKOZÓ MINIMUMSZABÁLYOK
                                                11. cikk
        A kibocsátásintenzitás vagy az abszolút üvegházhatásúgáz-kibocsátás alapszintű
     csökkentése a Párizsi Megállapodáshoz igazodó uniós referenciamutatók tekintetében
   A     Párizsi     Megállapodáshoz       igazodó     uniós     referenciamutatókra    vonatkozó
   kibocsátásintenzitásnak vagy – adott esetben – abszolút üvegházhatásúgáz-kibocsátásnak – az
   1., 2. és 3. körbe tartozó üvegházhatásúgáz-kibocsátást is beleértve – legalább 50 %-kal
   alacsonyabbnak kell lennie, mint a befektethető eszközállomány kibocsátásintenzitása vagy
   abszolút üvegházhatásúgáz-kibocsátása.
   Az első albekezdés alkalmazásában a 3. körbe tartozó üvegházhatásúgáz-kibocsátást az 5.
   cikkben meghatározott bevezetési időszakkal összhangban kell értelmezni.
                                                12. cikk
           Kizárások a Párizsi Megállapodáshoz igazodó uniós referenciamutatókból
   (1)      A Párizsi Megállapodáshoz igazodó uniós referenciamutatók kezelői a következő
            vállalatok mindegyikét kizárják az említett referenciamutatókból:
            a)     vitatott fegyverekkel kapcsolatos tevékenységekben részt vevő vállalatok;
            b)     dohánytermesztéssel és -termeléssel foglalkozó vállalatok;
            c)     olyan vállalatok, amelyek vonatkozásában a referenciamutató-kezelők
                   megállapították, hogy megsértik az ENSZ Globális Megállapodás elveit vagy
                   az OECD multinacionális vállalkozásokra vonatkozó irányelveit;
            d)     olyan vállalatok, amelyek bevételének legalább 1 %-a antracit vagy lignit
                   feltárásából,    bányászatából,     kitermeléséből,    forgalmazásából    vagy
                   finomításából származik;
            e)     olyan vállalatok, amelyek bevételének legalább 10 %-a folyékony
                   tüzelőanyagok feltárásából, kitermelésből, forgalmazásából vagy finomításából
                   származik;
            f)     olyan vállalatok, amelyek bevételének legalább 50 %-a gáz-halmazállapotú
                   tüzelőanyagok feltárásából, kitermelésből, előállításából vagy forgalmazásából
                   származik;
            g)     olyan vállalatok, amelyek bevételének legalább 50 %-a 100 g CO2 e/kWh-t
                   meghaladó kibocsátásintenzitású villamosenergia-termelésből származik.
HU                                                 15                                              HU
 ---pagebreak---         Az a) pont alkalmazásában vitatott fegyverek: a nemzetközi szerződésekben és
        egyezményekben, az ENSZ alapelveiben, és – adott esetben – a nemzeti
        jogszabályokban említett vitatott fegyverek.
   (2)  A Párizsi Megállapodáshoz igazodó uniós referenciamutatók kezelői kizárják az
        említett referenciamutatókból azokat a vállalatokat, amelyekről ők vagy külső
        adatszolgáltatók megállapították, vagy – az e rendelet 13. cikkének (2) bekezdésében
        meghatározott becslési szabályokkal összhangban – olyan becslést készítettek,
        miszerint jelentős mértékben sértik az (EU) 2020/852 európai parlamenti és tanácsi
        rendelet10 9. cikkében említett legalább egyik környezetvédelmi célkitűzést.
   (3)  A Párizsi Megállapodáshoz igazodó uniós referenciamutatók kezelői a
        referenciamutatóra vonatkozó módszertanában közzétesznek minden további, általuk
        használt és éghajlattal kapcsolatos vagy más környezeti, társadalmi és irányítási
        tényezőkön alapuló kizárási kritériumot.
                                          III. FEJEZET
                      ÁTLÁTHATÓSÁG ÉS PONTOSSÁG
                                                 13. cikk
                     A becslésekre vonatkozó átláthatósági követelmények
   (1)  Az (EU) 2016/1011 rendelet III. mellékletében meghatározott követelményeken
        túlmenően az uniós éghajlatváltozási referenciamutatók kezelői és a Párizsi
        Megállapodáshoz igazodó uniós referenciamutatók kezelői megfelelnek a következő
        követelményeknek:
        a)      az uniós éghajlatváltozási referenciamutatók azon kezelői és a Párizsi
                Megállapodáshoz igazodó uniós referenciamutatók azon kezelői, amelyek nem
                külső adatszolgáltató által biztosított adatokon alapuló becsléseket
                alkalmaznak, formalizálják, dokumentálják és közzéteszik az ilyen becslések
                alapjául szolgáló módszertant, beleértve a következőket:
                i.    az üvegházhatásúgáz-kibocsátás kiszámításához általuk alkalmazott
                      megközelítés valamint az e becslések alapjául szolgáló fő feltevések és
                      elővigyázatossági elvek;
                ii.   a hiányzó, be nem jelentett vagy alacsony mértékben bejelentett
                      üvegházhatásúgáz-kibocsátások becslésére szolgáló kutatási módszertan;
                iii.  a hiányzó, be nem jelentett vagy alacsony mértékben bejelentett
                      üvegházhatásúgáz-kibocsátások          becsléséhez    felhasznált    külső
                      adatállományok;
        b)      az uniós éghajlatváltozási referenciamutatók azon kezelői és a Párizsi
                Megállapodáshoz igazodó uniós referenciamutatók azon kezelői, amelyek
                külső adatszolgáltató által biztosított adatokon alapuló becsléseket
                alkalmaznak, formalizálják, dokumentálják és közzéteszik az összes alábbi
                információt:
                i.    az adatszolgáltató neve és elérhetősége;
   10
       Az Európai Parlament és a Tanács (EU) 2020/852 rendelete (2020. június 18.) a fenntartható
       befektetések előmozdítását célzó keret létrehozásáról, valamint az (EU) 2019/2088 rendelet
       módosításáról (HL L 198., 2020.6.22., 13 o.).
HU                                                   16                                           HU
 ---pagebreak---                   ii.     az alkalmazott módszertan, valamint adott esetben a fő feltevések és
                          elővigyázatossági elvek;
                  iii.    az adatszolgáltató honlapjára és – adott esetben – az alkalmazott
                          módszertanra mutató hiperlink.
   (2)      A 12. cikk (2) bekezdésének alkalmazásában a Párizsi Megállapodáshoz igazodó
            uniós referenciamutatók kezelői megfelelnek a következő követelményeknek:
            a)    a Párizsi Megállapodáshoz igazodó uniós referenciamutatók azon kezelői,
                  amelyek nem külső adatszolgáltató által biztosított adatokon alapuló
                  becsléseket alkalmaznak, formalizálják, dokumentálják és közzéteszik az ilyen
                  becslések alapjául szolgáló módszertant, beleértve a következőket:
                  i.      az általuk alkalmazott megközelítés és kutatási módszertan, valamint az e
                          becslések alapjául szolgáló fő feltevések és elővigyázatossági elvek;
                  ii.     a becsléshez használt külső adatállományok;
            b)    a Párizsi Megállapodáshoz igazodó uniós referenciamutatók azon kezelői,
                  amelyek külső adatszolgáltató által biztosított adatokon alapuló becsléseket
                  alkalmaznak, formalizálják, dokumentálják és közzéteszik az összes alábbi
                  információt:
                  i.      az adatszolgáltató neve és elérhetősége;
                  ii.     az alkalmazott módszertan, valamint adott esetben a fő feltevések és
                          elővigyázatossági elvek;
                  iii.    az adatszolgáltató honlapjára és – adott esetben – az alkalmazott
                          módszertanra mutató hiperlink.
                                                   14. cikk
                                  A dekarbonizációs pálya közzététele
   Az uniós éghajlatváltozási referenciamutatók kezelői és a Párizsi Megállapodáshoz igazodó
   uniós referenciamutatók kezelői formalizálják, dokumentálják és közzéteszik az említett
   referenciamutatók dekarbonizációs pályáit, a szóban forgó dekarbonizációs pályák
   meghatározásához alkalmazott bázisévet, és amennyiben a dekarbonizációs pályában
   meghatározott célértékek nem teljesülnek, e kudarc okait, valamint azt, hogy milyen lépéseket
   fognak tenni a 7. cikk (4) bekezdésében említett kiigazított célérték elérése érdekében.
                                                   15. cikk
                                         Az adatforrások pontossága
   (1)      Az uniós éghajlatváltozási referenciamutatók kezelői és a Párizsi Megállapodáshoz
            igazodó uniós referenciamutatók kezelői biztosítják, hogy az 1., 2. és 3. körbe tartozó
            üvegházhatásúgáz-kibocsátásra vonatkozó adatok pontosak legyenek, összhangban a
            globális vagy európai szabványokkal, mint amilyen például a termék környezeti
            lábnyoma (PEF), a szervezet környezeti lábnyomának meghatározására szolgáló
            (OEF) módszerek11, a vállalati értékláncokra (3. kör) vonatkozó nyilvántartási és
   11
          A Bizottság 2013/179/EU ajánlása (2013. április 9.) a termékek és a szervezetek életciklus-alapú
          környezeti teljesítményének mérésére és ismertetésére szolgáló egységes módszerek alkalmazásáról
          (HL L 124., 2013.5.4., 1. o.).
HU                                                   17                                                    HU
 ---pagebreak---              beszámolási standard12, valamint az EN ISO 14064 vagy az EN ISO 14069
             szabvány.
   (2)       Az (1) bekezdés alkalmazásában az uniós éghajlatváltozási referenciamutatók kezelői
             és a Párizsi Megállapodáshoz igazodó uniós referenciamutatók kezelői
             módszertanukban közzéteszik az alkalmazott standardot.
   (3)       Az uniós éghajlatváltozási referenciamutatók kezelői és a Párizsi Megállapodáshoz
             igazodó uniós referenciamutatók kezelői gondoskodnak az üvegházhatásúgáz-
             kibocsátási adatok összehasonlíthatóságáról és minőségéről.
                                              IV. FEJEZET
                                 ZÁRÓ RENDELKEZÉSEK
                                                     16. cikk
                                      Hatálybalépés és alkalmazás
   Ez a rendelet az Európai Unió Hivatalos Lapjában való kihirdetését követő huszadik napon
   lép hatályba.
   Ez a rendelet teljes egészében kötelező és közvetlenül alkalmazandó valamennyi tagállamban.
   Kelt Brüsszelben, -án/-én. 2020.7.17.
                                                       a Bizottság részéről
                                                       elnök
                                                       Ursula VON DER LEYEN
   12
           Az értékláncokra (3. kör) vonatkozó nyilvántartási és beszámolási standard (2011. szeptember)
           kiegészítése az ÜHG-protokoll szerinti nyilvántartási és beszámolási standardot.
HU                                                       18                                              HU